stanford-oval/wikipedia huggingface dataset:
פרוטה (מטבע עתיק)
במחקר

בקרב החוקרים, החל מסוף שנות ה-50, מקובל לכנות את מטבע הנחושת השכיח ביותר בממצאים מתקופת בית שני בשם "פרוטה", אף על פי שהמקור המוקדם ביותר של המילה היא מהמשנה והיא אינה מוזכרת, למשל, בכתבי יוסף בן מתתיהו. כך, דניאל שפרבר כותב שבספרות התלמודית ה"פרוטה" מתייחסת תמיד למטבע ברונזה שהיה בשימוש מאוד נפוץ. יצחק אייזיק הלוי כותב שמכך שהתנאים בדורו של רבן שמעון בן גמליאל חלקו בנוגע לשווי הפרוטה, יוצא שהפרוטה כבר לא הייתה מטבע מוכרת בימיהם. הפרופסור אמיל שירר טען שהפרוטה אינה תואמת את שאר המטבעות המובאות במשנה השייכות למערכת המטבעות הרומית ושמה הוא שמי, ועל כן הפרוטה כנראה קדומה לתקופה הרומית.
מטבעות הנחושת המקובלות במחקר כפרוטות מתוארכות לתקופה שבין 134 לפני הספירה ועד 70 לספירה. מתקופה זאת לא נמצאו מטבעות כסף שהוטבעו ביהודה ועל כן מניחים שלשלטונות ביהודה לא היה רשות להטביע מטבעות כסף ושמטבעות הנחושת היו המטבעות השכיחות ביותר. הפרוטה הקדומה ביותר, על פי הזיהוי המקובל, שנמצאה בחפירות ארכאולוגיות היא מתקופתו של אנטיוכוס השביעי. אריה קינדלר טען שהפרוטה בתקופה החשמונאית הייתה בערך של שני לפטון יווני. אחרים כתבו שהלפטון היה שם אחר לפרוטה. מטבעות הברונזה היו באיכות נמוכה והיה הבדל גדול בגודל ובמשקל בין מטבעות שונים מאותן סדרות שהיה להן אותו מראה.
ממוצע המשקל של מטבעות הפרוטה של אנטיוכוס השביעי ויוחנן הורקנוס הם 2.47 גרם ו-2.15 גרם בהתאמה.
מטבעות הפרוטה שנשאו את שמו של אלכסנדר ינאי הן בעלות משקלים ממוצעים של 2.15, 1.81, 1.71, 1.20, 0.81 גרם. המטבע שבו הוא מכונה לראשונה בתואר מלך המשקל הוא הגבוה ביותר. המטבע הקל ביותר הוא גם השכיח ביותר. הועלו השערות שונות האם מטבע זה הוא של פרוטה או חצי פרוטה. סדרת מטבעות העופרת של אלכסנדר ינאי היא במשקל ממוצע של 4.10 גרם. ההנחה היא שמטבעות אלו הן מטבעות פרוטה ומשקלן כפול בגלל הבדל השווי בין עופרת ונחושת.
מימי מתתיהו אנטיגונוס השני יש שלוש סדרות של מטבעות במשקלים ממוצעים של 14, 7.19 ו-1.68 גרם. ההנחה היא שאלו מייצגים מטבעות של 8 פרוטות, 4 פרוטות ופרוטה אחת, בהתאמה. במטבעות של הורדוס המטבע השכיח ביותר הוא במשקל ממוצע של 1.42 גרם, ומטבע זה מזוהה כפרוטה. מטבע במשקל ממוצע של 0.86 גרם מזוהה כחצי פרוטה. במטבעות של ארכלאוס מזוהות שתי סדרות של פרוטה וחצי פרוטה במשקלים ממוצעים של 2.06 גרם ו-1.19 גרם בהתאמה. הפרוטות בתקופת הנציבות הראשונה היו במשקל ממוצע של 1.90 גרם, בתקופת אגריפס הראשון במשקל ממוצע של 2.33 גרם ובתקופת הנציבות שלאחר אגריפס 2.27 גרם. מטבעות מימי המרד הגדול נמצאו במשקל ממוצע של 2.51 גרם.
בתקופות מאוחרות

בימי הביניים נעשה שימוש במילה פרוטה לציין מטבע בשווי קטן של המדינה. למשל, בכתובה משנת 1498 ממצרים מצוין השווי של כל דינר זהב בכתובה: "דשווי כל דינר מנהון תלת מאה כספים מפרוטות משא ומתן של מצרים".
ביטויים ופתגמים

שווה פרוטה - הערך המשמעותי המינימלי עבור חפצים שניתן להשתמש בהם לצורך מצווה או לצורך ממוני.
דין פרוטה כדין מאה - במשפט העברי, עבירה בענייני ממון היא עברה גם אם הסכום קטן.
ראו גם

פרוטה (מטבע ישראלי) - מטבע במדינת ישראל
הערות שוליים

↑  כך לפי הרי"ף ורבנו חננאל, משנה תורה לרמב"ם, ספר זמנים, הלכות שקלים, פרק א', הלכה ג'. על החישוב לפי משקל גרגר שעורה ראו גם בפירוש המשנה לרמב"ם על משנה, מסכת בכורות, פרק ח', משנה ז'.
↑  בספר שולחן ערוך, יורה דעה, סימן של"א, סעיף קל"ד חישב פרוטה לפי אחד מל"ב מרביע דרהם (דרהם הוא כ-3 גרם).
↑  משנה, מסכת בבא מציעא, פרק ד', משנה ז'
↑  משנה, מסכת כלים, פרק י"ד, משנה א'
1 2  תלמוד בבלי, מסכת בבא מציעא, דף נ"ה, עמוד א'
↑  תלמוד בבלי, מסכת בבא בתרא, דף ט', עמוד ב'
↑  משנה, מסכת עדיות, פרק ד', משנה ז'
1 2  תלמוד בבלי, מסכת קידושין, דף י"ב, עמוד א'
1 2  David Hendin, The Metrology of Judaean Small Bronze Coins, American Journal of Numismatics (1989-), Vol. 21 (2009), page 106
↑  ISLAMIC METROLOGY FROM JEWISH SOURCES, The Numismatic Chronicle and Journal of the Royal Numismatic Society, Seventh Series, Vol. 5 (1965), p. 233
↑  יצחק אייזיק הלוי, דורות ראשונים, חלק ראשון, "המשנה ביסודה ותקופת התנאים עליה", פרק י"ז, עמ' 228
↑  David Hendin, The Metrology of Judaean Small Bronze Coins, American Journal of Numismatics (1989-), Vol. 21 (2009), page 107
↑  David H. Wenkel, Coins as Cultural Texts in the World of the New Testament, Bloomsbury Publishing, 1 Dec 2016, page 28
↑  David Hendin, The Metrology of Judaean Small Bronze Coins, American Journal of Numismatics (1989-), Vol. 21 (2009), page 109
↑  David Hendin, The Metrology of Judaean Small Bronze Coins, American Journal of Numismatics (1989-), Vol. 21 (2009), pp. 105-121
↑  שמחה אסף, לתולדות הנגידים ר' יהונתן ור' יצחק, כרך ב, חוברת ב (ניסן תרצ"ז), עמ' 123
| מידות, שיעורים ומשקלות בהלכה |
| --- | --- | --- |
| מידות אורך | אצבע • סיט • טפח • זרת • אמה • ריס • מיל • פרסה |  |
| מידות נפח | כור • לתך • איפה • סאה • הין • עשרון • קב • לוג • מלוא לוגמיו • רביעית • כביצה • ככותבת • כגרוגרת • כזית • משורה • קורטוב • כעדשה |  |
| מידות מטבעות | כיכר של קודש • כיכר של חול • מנה • דינר זהב • סלע • שקל • זוז (דינר כסף) • סלע מדינה (טרפעיק) • מעה • פונדיון • איסר • מסמס • קונטרק • פרוטה |  |
| מידות שטח | בית כור • בית לתך • בית סאה • בית קב • בית רובע |  |
| מידות זמן | חלק • שיתין נשמין • תוך כדי דיבור • כדי אכילת פרס • כדי הילוך • שעה זמנית • מעת לעת |  |
צ'ולוכי (נהר)

| --- | --- |
הגשר שפוצץ על נהר הצ'ולוכי. הגשר החדש שנבנה תחתיו נקרא על שמו של זוראב ז'ווניה
הגשר שפוצץ על נהר הצ'ולוכי. הגשר החדש שנבנה תחתיו נקרא על שמו של זוראב ז'ווניה
 מידע כללי
 אורך:  29.5 ק"מ
 ספיקה ממוצעת:  9.5 מ"ק לשנייה 
 אגן ניקוז:  159 קמ"ר
 מוצא:  משקעים אטמוספיריים, מי תהום 
 שפך:  נטנבי 
 מדינות באגן הניקוז:  גאורגיה
 
 
נהר הצ'וֹלוֹכּי (בגאורגית: ჩოლოქი) הוא נהר בגאורגיה שמהווה את הגבול בין הרפובליקה האוטונומית אג'ריה ומחוז גוריה. במהלך זמן מה במאה ה-19 הוא היווה את הגבול בין האימפריה העות'מאנית לבין האימפריה הרוסית.
מקור שם הנהר הוא כפי הנראה מהמילה טורקית "çöllük" שפירושו "יבש" או "רדוד".
הנהר זורם בגבול שבין אג'ריה וגוריה לפאתי כובולתי. 10 ק"מ צפונית לעיר נשפך לצ'ולוכי נהר אוצ'חאמורי. הנהר נשפך בסופו של דבר לים השחור כשהוא מתמזג עם שפך נהר נטאנבי.
היסטוריה

במהלך מלחמת קרים, ב-4 ביוני 1854, הובילו, 13,000 חיילים של יחידות האימפריה הרוסית, שהיו ברובן מורכבות מגאורגים, תחת פיקודו של איוון מלחזוביץ' אנדרוניקוב, את הצבא העות'מאני שהיה מורכב מ-35,000 החיילים בראשות סינאן פאשה, לצידו השמאלי של נהר הצ'ולוכי, והנחילו להם תבוסה. בסוף הניצחון הצבאי הוענק לאנדרוניקוב עיטור אלכסנדר נבסקי.
התרחשות היסטורית נוספת התרחשה ב-16 באפריל 1918, כאשר המשמר הלאומי הגאורגי, תחת פיקודו של גיאורגי מזניאשווילי, מנע פלישה של כוחות עות'מאניים לרפובליקה הדמוקרטית של גאורגיה.
הגשר על נהר הצ'ולוכי, שנמצא על הדרך הראשית המחברת בין אג'ריה לבין יתר גאורגיה, פוצץ ב-2 במאי 2004 בהוראת המנהיגות הגולה של אג'ריה בראשות אסלן אבשידזה, כאשר הוא קרא להחלטה להפציץ את הגשר שנמצא בנפת כובולתי ”אמצעי מניעה כנגד פעולות צבאיות אפשריות של ההנהגה המרכזית הגאורגית”.
קופיל (מחוז משנה)

מחוז משנה קופיל (בבלארוסית: Капыльскі раён) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר קופיל.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה קופיל 32,818 בני אדם. ההרכב האתני של האוכלוסייה במחוז היה: 95.48% בלארוסים, 3.17% רוסים ו-1.35% אחרים. שפות הדיבור הנפוצות: בלארוסית (92.74%) ורוסית (6.23%).
קטניה (כדורגל)

קלצ'ו קטאניה (איטלקית: Calcio Catania 1946 S.p.A) היא קבוצת כדורגל איטלקית מהעיר קטניה באי סיציליה שנוסדה ב-1908 ומשחקת בליגה האיטלקית השלישית.[דרושה הבהרה] היא שיחקה בפעם האחרונה בסרייה א' בעונת 2013/2014, וסיימה במקום ה-18. בעונת 2007/2008 הקבוצה הגיעה לחצי גמר הגביע האיטלקי.
ב-2011 אימן את הקבוצה דייגו סימאונה בעונת 2012/2013 הקבוצה הגיעה לרבע גמר הגביע האיטלקי. קבוצת הכדורגל משחקת בדרך כלל בחולצה בצבעים אדום ותכלת ובמכנסיים אדומים או לבנים. 
בשנים האחרונות הקבוצה ידוע במספר הגדול של השחקנים הארגנטינאים המשחקים בשירותיה, בעונת 2013/14 מספר הארגנטינאים בסגל היה לא פחות מ-13 שחקנים.
ב-23 בדצמבר 2021 הודיעה הקבוצה על פשיטת רגל
ב-9 באפריל 2022 התאחדות הכדורגל האיטלקית קבעה את הדרת המועדון מהליגות המוקצעניות, ושחררה את כל שחקני המועדון.
היריבה הכי גדולה של קטניה זו קבוצת הכדורגל של פלרמו, שמגיעה גם היא מהאי סיציליה, והמפגשים בין הקבוצות נקראים "Derby di Sicilia" ("הדרבי הסיציליאני")
.
קונסטנטין גורבאטוב

| --- | --- |

 לידה:  5 במאי 1876 (יוליאני) טוליאטי, רוסיה 
 פטירה:  24 במאי 1945 (בגיל 69) ברלין, שטח הכיבוש הסובייטי בגרמניה 
 מקום לימודים:  האקדמיה הקיסרית לאמנויות (1911) 
 
קונסטנטין גורבאטוב (ברוסית: Константин Горбатов; 17‏  17 במאי 1876 - 24 במאי 1945) היה צייר פוסט-אימפרסיוניסטי רוסי.
ביוגרפיה

גורבאטוב נולד בסטברופול שבמחוז סמארה. הוא חי בריגה בשנים 1896 עד 1903, ולמד הנדסה אזרחית לפני שלמד ציור. גורבאטוב עבר לסנט פטרבורג בשנת 1904 ולמד בבית הספר המרכזי לשרטוט טכני של הברון שטיגליץ. בתחילה הוא נכנס למחלקה לאדריכלות של האקדמיה הקיסרית לאמנויות לפני שעבר לציור אצל ניקולאי דובובסקוי. גורבאטוב קיבל מלגה ולמד אמנות ברומא ובקאפרי. הוא חזר לסנט פטרסבורג והשתתף בתערוכות הנודדים.
גורבאטוב עזב את רוסיה לצמיתות בשנת 1922 בעקבות המהפכה הרוסית של 1917 והתיישב באי האיטלקי קאפרי. הוא עבר לברלין ב-1926, שם שהה עד מותו. גורבאטוב הפך לחבר בחוג אמנותי של יוצאי רוסיה שכלל את ליאוניד פסטרנק, ואדים פלילייב, איוואן מיאסוידוב. הוא הפך לאמן מבוסס וידוע. גורבטוב נסע ברחבי אירופה בסוף שנות השלושים של המאה העשרים, ביקר בארץ ישראל ובסוריה בשנת 1934 ו -1935, ולעיתים קרובות חזר לאיטליה. האמנות של גורבאטוב הפכה לאסורה בגרמניה הנאצית והמשפחה התרוששה במהרה. בתור מהגר רוסי, נאסר עליו לעזוב את גרמניה במהלך מלחמת העולם השנייה.
גורבאטוב מת זמן קצר לאחר ניצחון בעלות הברית על גרמניה ב-12 במאי 1945. אשתו התאבדה ב-17 ביוני 1945.
גורבאטוב הוריש לאקדמיה לאמנויות בלנינגרד. העבודות נמסרו למוזיאון האזורי להיסטוריה ואמנויות של מוסקבה ליד מנזר ירושלים החדשה, שם הן מוצגו.
גלריה

מסגד ביפו, 1935
ירושלים, 1935
ירושלים
כיכר סן מרקו ונציה
נוף זלצבורג
הערות שוליים

↑  Art-каталог: живопись и графика - художник - Горбатов Константин Иванович (1876-1945), www.art-catalog.ru
↑  Картинная галерея - Константин Горбатов, emsu.ru
| --- | --- |
בקרת זהויות :  GND: 134153405  ISNI: 0000 0001 2098 675X  LCCN: no2004019012  RKD: 32765  SUDOC: 148740758  ULAN: 500142641  VIAF: 3683939   WorldCat (עם VIAF): 3683939
קאש וילר

| --- | --- |

 לידה:  17 במאי 1987 (בן 37) ראלי, צפון קרוליינה, ארצות הברית
 שם במה:  קאש וילר דאש ויילדר דניאל וילר סטיבן וולטרס
 משקל:  101 ק"ג
 גובה:  1.78 מטר
 מקום מגורים:  אשוויל, צפון קרוליינה, ארצות הברית
 לאום:  אמריקאי
 קריירה מקצוענית:  2005–הווה (כ־19 שנים)
 מאמנים:  WWE Performance Center
 ליגות:  AEW
דניאל מרשל וילר (באנגלית: Daniel Marshall Wheeler; נולד ב-17 במאי 1987 בראלי, צפון קרוליינה), הידוע יותר בשם הבמה שלו, קאש וילר הוא מתאבק אמריקאי, המופיע בארגון ההיאבקות All Elite Wrestling‏ (AEW). הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה דאש ויילדר. ב-WWE, הוא זכה פעמיים באליפות הזוגות של NXT, פעמיים באליפות הזוגות של Raw, פעם אחת באליפות הזוגות של סמאקדאון ופעם אחת באליפות 24/7 של ה-WWE לצד שותפו, סקוט דוסון.
תחילת קריירת ההיאבקות

וילר ערך את הופעת הבכורה שלו בזירה בשנת 2005 כמתאבק בארגוני היאבקות עצמאיים תחת השם סטיבן וולטרס. הוא היה מפורסם בעיקר בארגון NWA Anarchy ששם זכה באליפות הטלוויזיה ובאליפות הזוגות. כמו כן, וילר הופיע בזירה הבינלאומית בארגונים באנגליה וביפן.
קריירת היאבקות מקצועית > WWE > NXT‏ (2012–2017)

וילר חתם על חוזה עם ה-WWE בשנת 2012 והועבר למתקן בשם ה-Performance Center, שם קבע ששם הזירה שלו יהיה דאש ויילדר. הוא מיד עבר לקריירת הזוגות ביחד עם סקוט דוסון, כששניהם מופיעים בעיקר באירועים שלא משודרים לטלוויזיה תחת השם "המכונאים". הזוג ערך את הופעת הבכורה שלהם ב-17 ביולי 2014 בפרק של NXT כאשר הם מפסידים לבול דמפסי ומוג'ו ראוולי. הקרב היחיד שלהם בשנת 2014 ששודר לטלוויזיה היה ההפסד לאנזו אמורה וקולין קאסידי ב-23 באוקטובר, מכאן והלאה הופיעו בעיקר במופעים שלא שודרו בטלוויזיה.
את הניצחון הראשון שלהם השיגו ב-29 ביולי 2015 כשהם מנצחים את אותם אמורה וקאסידי. השניים השתתפו בטורניר הזוגות לזכר דאסטי רודס והפסידו בחצי הגמר לזוכים של הטורניר, פין באלור וסמואה ג'ו; קרב שהתקיים באירוע NXT TakeOver: Respect. ב-21 באוקטובר ב-NXT שם הזוג שונה לדאש ודוסון וב-11 בנובמבר זכו באליפות הזוגות של NXT לאחר שניצחו את הואודויליאנס. ההגנה הראשונה שלהם על התואר הייתה נגד אמורה וקאסידי באירוע NXT TakeOver: London. בתחילת פברואר השניים החלו להופיע תחת השם Revival (שפירושו בעברית: תחייה) ואת הבכורה שלהם ברוסטר הראשי של ה-WWE ערכו ב-12 במרץ 2016 באירוע רודבלוק, כשהם מגנים שוב בהצלחה על התואר נגד אמורה וקאסידי. ב-1 באפריל באירוע NXT TakeOver: Dallas הם הפסידו את התואר לאמריקן אלפא (ג'ייסון ג'ורדן וצ'אד גייבל), אך הם הצליחו להשיב לעצמם את התואר חודשיים לאחר מכן באירוע NXT TakeOver: The End. הם הגנו בהצלחה על התואר נגד ג'וני גרגאנו ותומאסו צ'אמפה באירוע הבא, אך בקרב החוזר שלהם שהתקיים באירוע לאחר מכן בטורונטו, גרגאנו וצ'אמפה זכו בתואר בקרב 2 מתוך 3 הכרעות.
קריירת היאבקות מקצועית > All Elite Wrestling‏ (2020–היום)

ב-27 במאי 2020 בפרק של התוכנית Dynamite, ויילדר (שנודע עתה בשם קאש וילר) ודוסון (שנודע עתה בשם הבמה דקס הרווד) נחלצו לעזרת היאנג באקס (מאט ג'קסון וניק ג'קסון) מתקיפתם על ידי הבוצ'ר והבלייד. לאחר מכן, נודע שהשניים חתמו על חוזה בארגון All Elite Wrestling‏ (AEW), כשביחד הם נודעו בשם FTR. ב-10 ביוני, וילר והרווד רשמו ניצחון בקרב הבכורה שלהם בארגון כאשר הם עשו זאת על חשבונם של הבוצ'ר והבלייד. שבועיים לאחר מכן, הם ניצחו את SoCal Uncensored (כריסטופר דניאלס ופרנקי קאזריאן). בלילה השני של הספיישל Fyter Fest, שנערך ב-8 ביולי, FTR והיאנג באקס הפסידו בקרב ארבעה נגד ארבעה לבוצ'ר והבלייד והלוצ'ה בראדרס (פנטגון ג'וניור וריי פיניקס). באירוע Fight for the Fallen, שנערך שבוע לאחר מכן, FTR ניצחו את הלוצ'ה בראדרס. ב-27 באוגוסט, השניים ניצחו בקרב גונטלט אשר קבע את זהות הטוענים לכתר לאליפות הזוגות של AEW באירוע All Out. באירוע זה, שנערך ב-5 בספטמבר, FTR ניצחו את אלופי הזוגות, קני אומגה ואדם פייג', וכתוצאה מכך הפכו לאלופי הזוגות החדשים של AEW. ב-16 בספטמבר, השניים גברו על ג'וראסיק אקספרס (ילד הג'ונגל ולוצ'סאורוס) בקרב שאינו היה על חגורות האליפות. במהלך תקופת כהונתם כאלופי הזוגות, השניים רשמו הגנות מוצלחות על חגורות האליפות נגד צמדים כמו SCU (פרנקי קאזריאן וסקורפיו סקיי), The Hybrid 2 (אנחליקו וג'ק אוואנס) ובסט פרנדס (צ'אק טיילור וטרנט). באירוע Full Gear, שנערך ב-7 בנובמבר, FTR הפסידו את חגורות אליפות הזוגות ליאנג באקס. בלילה השני של הספיישל New Year's Smash, שנערך ב-13 בינואר 2021, FTR גברו על ג'וראסיק אקספרס (ג'ונגל בוי ומרקו סטאנט). ב-28 ביולי בפרק של התוכנית Dynamite, וילר והרווד ניצחו את סנטנה ואורטיז. לעומת זאת, בקרב החוזר בין הצמדים, שהתקיים ב-1 בספטמבר בפרק של התוכנית Dynamite, השניים הפסידו לסנטנה ואורטיז. ב-16 באוקטובר בפרק של התוכנית Dynamite, השניים הגיעו מחופשים בצבע ירוק בסגנון התלבושת האופייני במקסיקו, כאשר הם נודעו בשם Las Super Ranas; באותו הקרב, הם ניצחו את הלוצ'ה בראדרס ואף זכו באליפות הזוגות של AAA. ב-3 בנובמבר בפרק של התוכנית Dynamite, השניים הגנו בהצלחה על חגורות האליפות מול ארו סטאר וסמוראי דל סול. באירוע Full Gear, שנערך ב-13 בנובמבר, השניים כשלו בניסיונם לזכות באליפות הזוגות של AEW לאחר שהפסידו לאלופי הזוגות, הלוצ'ה בראדרס. כמו כן, השניים כשלו בניסיון נוסף לזכות בתואר אליפות זה גם ב-10 בדצמבר בפרק של התוכנית Rampage. בלילה הראשון של פרק הספיישל Holiday Bash, שנערך ב-22 בדצמבר, השניים יחדיו עם MJF הפסידו בקרב שלשות ל-CM פאנק, דארבי אלין וסטיב בורדן. ב-9 בפברואר בפרק של התוכנית Dynamite, וילר והרווד נחלו הפסד בקרב זוגות ל-CM פאנק וג'ון מוקסלי. ב-6 באפריל בפרק של התוכנית Dynamite,‏ FTR הגנו בהצלחה על אליפות הזוגות של ROH ואליפות הזוגות של AAA מול היאנג באקס. ב-27 באפריל בפרק של התוכנית Dynamite, וילר הפסיד לשותפו, דקס הרווד בקרב במסגרת השלב הראשון של הגביע לזכר אואן הארט. ב-24 ביוני בפרק של התוכנית Rampage, וילר הפסיד בקרב יחידים לחצי מאלופי הזוגות של IWGP, ג'ף קוב.
אליפויות והישגים

הישגים בארגון ההיאבקות All Elite Wrestling – AEW
אליפות הזוגות של AEW (פעמיים)  - עם דקס הרווד
הישגים בארגון ההיאבקות Lucha Libre AAA Worldwide
אליפות הזוגות של AAA (פעם אחת, נוכחי)  - עם דקס הרווד
הישגים במגזין ההיאבקות Pro Wrestling Illustrated – PWI
PWI דירג אותו במקום ה-98 מתוך 500 המתאבקים הטובים ביותר לשנת 2019
הישגים בארגון ההיאבקות World Wrestling Entertainment – WWE
אליפות הזוגות של Raw (פעמיים)  - עם סקוט דוסון
אליפות הזוגות של סמאקדאון (פעם אחת)  - עם סקוט דוסון
אליפות 24/7 של ה-WWE (פעם אחת)  - עם סקוט דוסון
אליפות הזוגות של NXT (פעמיים)  - עם סקוט דוסון
פרסי סוף השנה של NXT (פעמיים)
קרב השנה של שנת 2016 עם סקוט דוסון נגד ג'וני גרגאנו ותומאסו צ'אמפה בקרב 2 מתוך 3 הכרעות על אליפות הזוגות באירוע NXT TakeOver: Toronto
זוג השנה (2016)  - עם סקוט דוסון
פרשת הריגול של משפחת שאהין

איברהים שאהין ואינשראח מוסא היו זוג מצרים שעבדו בשיתוף ילדיהם עבור המוסד הישראלי בין השנים 1967 עד מעצרם ב-1974. איברהים נדון למוות, וב-1977 הוצא להורג במצרים. גם אשתו נדונה למוות, אך עונשה הומתק על ידי נשיא מצרים, אנואר סאדאת. היא ושלושת ילדיהם ברחו לישראל והתגיירו. בישראל אינשראח שינתה את שמה לדינה בן דוד. היא נפטרה ב-2021 בתל אביב והובאה לקבורה בבית הקברות ירקון.
המקרה שלהם זכה לפרסום נרחב בתקשורת הישראלית בסוף שנות ה-80.
הערות שוליים

↑  Ian Black, Israel's Secret Wars: A History of Israel's Intelligence Services, Grove Press, 1991. (באנגלית)
↑  The Press-Courier - Google News Archive Search, news.google.com
↑  , פלשתיני ואשתו המצויה נידונו למוות במצרים, מעריב, 26 בנובמבר 1974
↑  הומתק עונש המוות למצריה על "ריגול לישראל", על המשמר, 28 בינואר 1976
↑  New Straits Times - Google News Archive Search, news.google.com
↑  דינה בן דוד באתר GRAVEZ
↑  Israeli editors stumble on their checkbooks - Chicago Sun-Times | HighBeam Research, web.archive.org, ‏2014-10-01
↑  עודד גרנות, אשת המרגל שלנו בקהיר: התרענו על מלחמת יוה"כ, מעריב, 26 בנובמבר 1989, המשך;
בתיה פלדמן, משני בן־דוד: הגיע הזמן להרים ראש; שיידעו מה עשינו למען מדינת ׳שואל, חדשות, 27 בנובמבר 1989
ערך זה הוא קצרמרבנושא מדע המדינה. אתם מוזמנים לתרום לוויקיפדיה ו.
צ'ולוטקה

| --- | --- |

 מדינה:  הונדורס הונדורס
 מחוז:  צ'ולוטקה
 תאריך ייסוד:  1535
 שטח:  1,072 קמ"ר
 גובה:  40 מטרים
 אוכלוסייה:  ‏
  ‑ בעיר:  152,519 (2013)
 קואורדינטות:  13°18′N 87°11′W﻿ / ﻿13.3°N 87.18°W﻿ / 13.3; -87.18
 אזור זמן:  UTC -6
  מפת מיקום  מפה מפורטת   (למפת הונדורס מוגדלת) טגוסיגלפה לה סייבה סן פדרו סולה קומאיאגואה ניקרגואה אל סלבדור גואטמלה בליז הים הקריבי האוקיינוס השקטצ'ולוטקה(למפת הונדורס רגילה) טגוסיגלפה לה סייבה סן פדרו סולה קומאיאגואה ניקרגואה אל סלבדור גואטמלה בליז הים הקריבי האוקיינוס השקטצ'ולוטקה  he tabBackground:;tabBorder:#aaa;defaultTab:0;
 
צ'ולוטקה (בספרדית: Choluteca) היא בירת מחוז צ'ולוטקה בדרום הונדורס. העיר, שמשמשת כמרכז האזור הדרומי של הונדורס, שוכנת בקרבת נהר צ'ולוטקה, במרחק של 133 קילומטרים מבירת הונדורס טגוסיגלפה.
היסטוריה

העיר נוסדה ב-1535 תחת השם "וייה דה חרס דה לה פרונטרה דה צ'ולוטקה", שקוצר בהמשך לצ'ולוטקה.
צ'ולוטקה קיבלה מעמד של עיר מהקונגרס הלאומי של הונדורס ב-1845.
העיר נפגעה קשות מהוריקן מיטש ב-1998.
תחבורה

צ'ולוטקה היא אחד המקומות המרכזיים היחידים בהונדורס בהם עובר הכביש הפאן-אמריקאי.
צ'ולי זכאי

| --- | --- |

צ'ולי זכאי (מימין) לצד שי ראובני
 לידה:  רמת גן
 מוקד פעילות:  ישראל 
 
צ'ולי זכאי הוא מוזיקאי, פזמונאי ומלחין ישראלי.
ביוגרפיה

זכאי נולד וגדל ברמת גן. בביתו הייתה מקובלת שירתה של אום כולתום, אך זכאי הושפע רבות גם ממוזיקת הרוק שהייתה פופולרית בשנות ה-70. דרכו המוזיקלית החלה בגיל 14, לאחר שרכש בכספו את הגיטרה הראשונה. במהלך שירותו הצבאי השתתף זכאי כנגן גיטרה בס בצוות הווי ובידור והופיע בבסיסים רבים ברחבי ישראל.
בשנת 1989 הוציא אלבום סולו בשם "ככה" על טהרת הרוק נ' רול. בין השירים שבאלבום ניתן למצוא את השיר "עיר הלכה לישון", אשר הגיע במסגרת פסטיבל חיפה למקום השלישי אחרי השירים הידועים "אצל הדודה והדוד" של דני סנדרסון ו"עוף גוזל" של אריק איינשטיין.
לאחר שירותו הצבאי החל זכאי לנגן לפרנסתו בלהקה שהופיע באירועים קטנים ובמקביל הצטרף כגיטריסט ללהקת רוק בשם "Crime" שלימים הפכה ללהקת "ווילד קרוז". בסוף שנות ה-90 עבד זכאי בתיאטרון הארצי לנוער ברמת אביב כמנהל הצגה.
זכאי החל לכתוב שירים לאמנים לאחר פגישתו עם מפיק שהיה אחראי על הפקת אלבום לזמרת מוג'דה - הילדה הטורקייה. השיר הראשון שנכתב לאלבום היה "מלאכים". לאחר שהפקת האלבום לא יצאה לפועל, פנה זכאי בשנת 2000 למעבד המוזיקלי יעקב למאי עם החומרים אותם כתב והלחין, ובשיתוף פעולה ראשון ביניהם עובדו השירים לאלבום "מלאכים" בביצועה של הזמרת רינת בר.
הפריצה הגדולה לעולם הזמר הים-תיכוני החלה כאשר פגש זכאי את המעבד המוזיקלי שי ראובני בתחילת שנת 2005. השניים החלו לעבוד יחד כאשר שירם המשותף הראשון היה "כל הכוח" בביצועו של הזמר קובי פרץ. זכאי כתב את השיר, וראובני הלחין ועיבד. השיר הפך ללהיט.
בשנת 2007 הקימו זכאי ושי ראובני חברת הפקות משלהם בשם "שי ראובני הפקות". תחת בית היוצר הופקו בין השנים 2007 ל-2009 מעל 100 שירים המאוגדים ב-9 אלבומים. בין האמנים להם השניים הפיקו שירים ניתן למצוא את ליאור נרקיס, מושיק עפיה, זהבה בן וכן זמרים צעירים כגון לירן אביב, מאור דניאל, אופיר כהן ועוד.
הדואט "יחד" אותו כתב צ'ולי זכאי עם הזמרת אישתאר והלחין ועיבד שי ראובני, זכה בקטגוריית השיר הים תיכוני הטוב ביותר במסגרת תחרות ה-Big Apple Music Awards בניו יורק. בשנת 2009, כתב את השיר "מקודשת", עבור הזמרת שרית חדד, שנכלל באלבומה ה-18 מרוץ החיים.
בשנת 2013, כתב את השיר "קול העולם" עבור מרגלית צנעני וזהבה בן. השיר הפך ללהיט וכבש את פסגת המצעד של מדיה פורסט. בשנת 2018 כתב את "צועקת" עבור עדן בן זקן.
ברבעון האחרון לשנת 2019, השיר ״את״, מתוך אלבומו של אייל גולן-הלב על השולחן, שנכתב והולחן ע״ זכאי ואלי קשת, דורג במקום השלישי במצעד שירי העשור.
זכאי נשוי לאוסנת ולהם שלושה ילדים.
הערות שוליים

↑  "יחד" של קובי פרץ ואישתאר זכה בפרס בינלאומי, חריף, ‏ 27/10/09
↑  SaritHadadOfficial (2009-09-22), שרית חדד - מקודשת - Sarit Hadad - Sacred, נבדק ב-2018-08-11
| --- | --- |
בקרת זהויות :  NLI: 987007302856205171  MusicBrainz: abd88e20-3461-4f03-9c44-7ac0a5e96804
קטנוצ'סמטיים

| קטנוצ'סמטיים |
| --- | --- |
 מאובן של פטרודאוסטרו
תקופה
יורה עליון- קרטיקון תחתון 152–105 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פטרוזאוריה
תת־סדרה:: פטרודקטיליים
משפחה:: קטנוצ'סמטיים
שם מדעי
 Ctenochasmatidae ‏נופצ'ה, 1928

קטנוצ'סמטיים (שם מדעי: Ctenochasmatidae) היא משפחה נכחדת מסדרת הפטרוזאורים ומתת-סדרת הפטרודקטיליים אשר חיו בין סוף היורה לתחילת הקרטיקון לפני 105–152 מיליון שנה. מאובניהם נמצאו בעיקר באמריקה הדרומית ובחלק מאירופה ואסיה.
בני המשפחה היו בינוניים בגודלם ובעלי מקורים ארוכים בעלי שיניים רחבות אך דקות שאולי התהדקו אצל חלק מהמינים ליצירת רשת סינון ליצורי מים קטנים (פלנקטון) או שאולי השתמשו בה כדי לצוד דגים בדומה ללסתות הגאביאל ההודי. המוכר מבין פטרוזאורים אלה היה הפטרודאוסטרו. ככל הנראה הם חיו בקרבת חופי ימים או אגמים.
מיון

תת-משפחה Gnathosaurinae
סוג קפודקתילוס (Kepodactylus)
סוג Elanodactylus
סוג Feilongus
סוג מוגנופטרוס (Moganopterus)
סוג Huanhepterus
סוג פלטלאוריניכוס (Plataleorhynchus)
סוג גנתוזאורוס (Gnathosaurus)
תת-משפחה Ctenochasmatinae
סוג קטנוצ'סמה (Ctenochasma)
סוג פטרודאוסטרו (Pterodaustro)
סוג אאוסיפטרוס (Eosipterus)
סוג Beipiaopterus
סוג Gegepterus
קטנוצ'סמה

| קטנוצ'סמה |
| --- | --- |
 מאובן של Ctenochasma elegans במוזיאון המלכותי באונטריו
תקופה
יורה עליון, 150–145 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פטרוזאוריה
תת־סדרה:: פטרודקטיליים
משפחה:: קטנוצ'סמטיים
סוג:: קטנוצ'סמה
מינים
 Ctenochasma roemeri  Ctenochasma elegans  Ctenochasma taqueti
שם מדעי
 Ctenochasma

קטנוצ'סמה (שם מדעי: Ctenochasma; פירוש השם: "לסת מסרק") הוא סוג של פטרוזאור ממשפחת הקטנוצ'סמטיים, שבקבוצת הפטרודקטיליים, אשר חי לפני 145–150 מיליון שנה בסוף היורה. הוא הוגדר ב-1852 בידי החוקר הגרמני כריסטיאן אריך הרמן פון מייר ממאובנים שנמצאו בבוואריה, גרמניה באזור בו התגלה העוף הראשון - הארכאופטריקס. מאובנים נוספים התגלו בצרפת.
מאפיינים

הקטנוצ'סמה היה פטרוזאור קטן מאוד, עם מוטת כנפיים באורך 45 סנטימטרים אצל המינים הגדולים ו-25 סנטימטרים אצל הקטנים ביותר, דומה מאוד לפטרודקטילוס. הלסת שלו הייתה מוארכת ומלאה בשיניים חלולות, דקות ומעוקלות מאוד. חלק מהפרטים היו בעלי מעל ל-400 שיניים בלסת. מבנה זה אולי עזר ללכידת טרף קטן, בדומה לזיפי הפלמינגו ולווייתני המזיפות. בכך הוא דמה לקרוב משפחתו מהקרטיקון - פטרודאוסטרו, אך בניגוד לקרובו הלסתות היו ישרות מאוד והוא לא היה יכול לשאוב את המים במעלה הגרון וכנראה השתמש בלסת בדומה למקור הכפן. השיניים היו מצויות רק בחלק הקדמי של שתי הלסתות.
מהמבנה של העיניים שכללו טבעות גדולות ייתכן מאוד שהוא היה פעיל בלילה. הדבר יכול להיות כהימנעות מתחרות עם פטרוזאורים חזקים ממנו. למרות גודלו הקטן הוא כנראה דאה בדומה לעופות גדולים על זרמי, זאת בשל מבנה הכנפיים הארוכות באופן יחסי יותר משאר הפטרוזאורים.
פקאן

| פקאן |
| --- | --- |
 עץ פקאן
מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: צמחים וסקולריים
מחלקה:: דו-פסיגיים
סדרה:: אלונאים
משפחה:: אגוזיים
סוג:: קאריה
מין:: פקאן
שם מדעי
 Carya illinoinensis ‏קוך
תחום תפוצה


פקאן
הפקאן (שם מדעי: Carya illinoinensis, מאוית לעיתים בטעות illinoensis) הוא מין עץ פרי נשיר, מהסוג קאריה במשפחת האגוזיים, שמקורו בדרום-מזרח אמריקה הצפונית — מאזור שנתחם בצפונו בדרום איווה ואינדיאנה ודרום בטקסס ומיסיסיפי.
לימים, הובא עץ הפקאן לארץ ישראל, ואפשר לראותו בחצר גינות של בתים וגם בשדות.